The woman shown in this photo holding a baby is COVID-19 positive.
विश्\u200dवास न्\u200dयूज ने पहले भी वायरल तस्\u200dवीर की जांच की थी। हमारी जांच में वायरल पोस्\u200dट फर्जी साबित हुई। दरअसल यह तस्\u200dवीर 1985 की है। 35 साल पुरानी यह तस्\u200dवीर वॉशिंगटन के फ्रेड हचिंसन कैंसर सेंटर की है।, फेसबुक पेज ‘दोस्\u200dत’ ने 24 जून को वायरल पोस्\u200dट को अपलोड करते हुए लिखा कि महामारी की गंभीरता को समझें।, पोस्\u200dट में हमें एक महिला दिखीं। लेटी हुई यह महिला प्\u200dलास्टिक के सुरक्षा कवच से पूरी तरह ढकी हुई थी। तस्\u200dवीर में महिला के ऊपर हमें एक बच्\u200dचा लेटा हुआ दिखा। तस्\u200dवीर के साथ लिखा गया : ‘मान जाओ, तुम्\u200dहारे भी बीवी बच्\u200dचे हैं। इटली की महिला कोरोना की तीसरी ओर आखिरी स्\u200dटेज में थी। सामने उनका 18 महीने का बच्\u200dचा बहुत रो रहा था। उसने अपनी आखरी इच्छा सरकार से जाहिर कि की वो अपने बच्\u200dचे को गले लगाना चाहती हैं। सरकार ने उसकी पूरी बॉडी को पारदर्शी मोम से कवर करके बच्\u200dचे को उसकी छाती पर लेटा दिया। बच्\u200dचा चुप हो गया ओर मां हमेशा के लिए चुप हो गई।’, इस वायरल पोस्\u200dट को सच मानकर अब तक 400 से ज्\u200dयादा लोग शेयर कर चुके हैं।, पोस्\u200dट का ओरिजनल और आकाईव वर्जन यहां देखें।, विश्\u200dवास न्\u200dयूज ने पड़ताल के दौरान सबसे पहले वायरल तस्\u200dवीर को गूगल रिवर्स इमेज टूल में अपलोड करके सर्च करना शुरू किया। सबसे पुरानी तस्\u200dवीर हमें अमेरिकन फोटो एजेंसी Magnum Photos की वेबसाइट पर मिली।, तस्\u200dवीर के कैप्\u200dशन में जानकारी दी गई कि यह फोटो बर्ट ग्लिन ने क्लिक की थी। तस्वीर वॉशिंगटन के फ्रेड हचिंसन कैंसर सेंटर की है। तस्वीर 1985 की है। तस्\u200dवीर में दिख रहा बच्चा लेमिनार एयर फ्लो रूम में था। जिसके कारण उसकी मां ने ये सुरक्षा पोशाक पहनी हुई है। बच्चे का बोनमैरो ट्रांसप्लांट होने वाला था।, इसके बाद विश्\u200dवास न्\u200dयूज ने फोटो जर्नलिस्\u200dट बर्ट ग्लिन के बारे में जानकारी जुटाना शुरू किया। हमें पता चला कि उनकी मौत 2008 में ही हो चुकी है। इसके बाद विश्\u200dवास न्\u200dयूज ने उनकी पत्\u200dनी एलिना प्रोहस्\u200dका ग्लिन से संपर्क किया। उन्\u200dहोंने बताया कि तस्\u200dवीर बहुत पुरानी है। इसका कोरोना से कोई संबंध नहीं है।, पूरी पड़ताल आप यहां पढ़ सकते हैं।, अंत में हमने फर्जी पोस्\u200dट करने वाले फेसबुक पेज की जांच की। हमें पता चला कि ‘दोस्\u200dत’ नाम का यह पेज 28 अगस्\u200dत 2011 को बना था। इसे पांच लाख से ज्\u200dयादा लोग फॉलो करते हैं।, निष्कर्ष:\r\n\r\n \r\nविश्\u200dवास न्\u200dयूज की जांच में पता चला कि वायरल पोस्\u200dट झूठी है। 1985 की तस्\u200dवीर को अब 2020 में कोरोना से जोड़कर फर्जी दावों के साथ वायरल किया जा रहा है।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Quick Fact Check : 35 साल पुरानी तस्‍वीर को अब कोरोना से जोड़कर किया जा रहा है वायरल - Vishvas News